《满庭芳》
宋代·鲁訔

坐啸蓬宫，移旌天府，往来三岛十洲。况瑞霭当年，初下琼楼。自十长生伴侣，那堪更河润神州。人争叹，威名福寿，衮衮压潮头。

金瓯。须满泛，天厨禁脔，相酝□□。□□□日，此会风流。正十湖山春媚，千秋岁、□□民猷。还知道，金瓯未拜，先拜富民侯。

作者简介：（1100—1176）秀州嘉兴人，徙居海盐，字季钦，号冷斋。高宗绍兴五年进士。为馀杭主簿。累迁福建路提点刑狱公事。力学强记，刻意古文，喜论天下事。曾廷对述安危、治乱、边防形势甚备。又两上万言书，极陈利病。历官务行所学，轻财重义。有《杜诗注》、《杜工部诗年谱》、《蒙溪已矣集》等。